Antonius Corvinus

Antonius CORVINUS (* 27-a de februaro 1501 aŭ 11-a de aprilo 1501 en Warburg; † 5-a de aprilo 1553 en Hannover) estis germana luterana teologo kaj reformisto. Li portis la pseŭdonimojn Sylvanus Hessus kaj Heinrich Dorp.

Lerninte ĉe la dominikanoj de Warburg li iĝis novico cistercia en 1519 en Loccum. Inter 1520 kaj 1523 li estis monaĥo en Riddaghshausen (Braunschweig). Sekvis studoj ĉe la universitato de Lepsiko post forpeliĝo fare de la abato Hermann pro imputo de intereso por la ideoj de la reformistoj. En 1525 li fariĝis disĉiplo de Lutero kaj Filipo Melanktono en Wittenberg; sekvis deĵoroj en Goslar kaj Witzenhausen (1530-1542; en 1533 li studis en Marburg)El Witzenhausen li vokiĝis fare de dukino Elizabeto al porreformacia agitado en Münden fariĝonte eĉ superintendanto. En 1536 li ĉeestis la interparoladojn kun la anabaptismuloj de Münster. En novembro 1536, Corvinus magistriĝis en Marburg kaj edukis nobelajn adoleskojn je Marburg. La kunvenojn en Schmalkalden (1537) kaj Zerbst (1538) li ankaŭ partoprenis rifuzante iri kiel animzorganto al Rigo. 

En 1539 li ĉeestis la kongreson de la luteranaj parlamentanoj je Frankfurto ĉe Majno kaj samjare li novorganizadis la religiajn aferojn en Northeim. En 1540 li samfunkcie troviĝis en Hameln. En aprilo 1541 li akompanis la landgrafon al la religiaj interparoladoj Ratisbonon. La Grafujo Lippe dankis ekde 1540 la enkondukon de Reformacio al li. Covrinus do farighis superintendanto de la Landoj de Calenberg kaj Gotingeno, kun sidejo je Pattensen. Je Pattensen estis sinodo estrata de li en julio 1544, en Münden alia sinono en januaro 1545. La psalmojn li tradukis en la platgermanan ĝis augusto 1548. Majo de la sama jaro li estis rifuzinta akcepti la provizoran interkonfesian interkonsenton kontraktotan je Augsburg en 1548. Post arestiĝo fare de hispanaj soldatoj en novembro 1549 li nur tri jarojn poste liberiĝis.

Amiko de li estis Eobanus Hessus. Patro lia estis junkro. En 1525 lin edzigis Margarethe Motz. De kvin infanoj postvivis lin nur filino.
Verkoj (elekto)
Kurze und einfältige Auslegung der Episteln und Evangelien (1534/1537)
Northeimer Kirchenordnung (1539)
Calenberger Kirchenordnung (1542) 
Fonto 

"Corvinus, Antonius" - ĉe: Hessische Biografie
Notoj

Kategorio:Germanaj luteranaj teologoj
kategorio:Superintendantoj
kategorio:Cistercianoj